ബൃഹസ്പതി കവചമ് (ഗുരു കവചമ്)

അസ്യ ശ്രീബൃഹസ്പതി കവചമഹാ മംത്രസ്യ, ഈശ്വര ഋഷിഃ,
അനുഷ്ടുപ് ഛംദഃ, ബൃഹസ്പതിര്ദേവതാ,
ഗം ബീജം, ശ്രീം ശക്തിഃ, ക്ലീം കീലകമ്,
ബൃഹസ്പതി പ്രസാദ സിദ്ധ്യര്ഥേ ജപേ വിനിയോഗഃ ||

ധ്യാനമ്
അഭീഷ്ടഫലദം വംദേ സര്വജ്ഞം സുരപൂജിതമ് |
അക്ഷമാലാധരം ശാംതം പ്രണമാമി ബൃഹസ്പതിമ് ||

അഥ ബൃഹസ്പതി കവചമ്
ബൃഹസ്പതിഃ ശിരഃ പാതു ലലാടം പാതു മേ ഗുരുഃ |
കര്ണൗ സുരഗുരുഃ പാതു നേത്രേ മേഭീഷ്ടദായകഃ || 1 ||

ജിഹ്വാം പാതു സുരാചാര്യഃ നാസം മേ വേദപാരഗഃ |
മുഖം മേ പാതു സര്വജ്ഞഃ കംഠം മേ ദേവതാഗുരുഃ || 2 ||

ഭുജാ വംഗീരസഃ പാതു കരൗ പാതു ശുഭപ്രദഃ |
സ്തനൗ മേ പാതു വാഗീശഃ കുക്ഷിം മേ ശുഭലക്ഷണഃ || 3 ||

നാഭിം ദേവഗുരുഃ പാതു മധ്യം പാതു സുഖപ്രദഃ |
കടിം പാതു ജഗദ്വംദ്യഃ ഊരൂ മേ പാതു വാക്പതിഃ || 4 ||

ജാനുജംഘേ സുരാചാര്യഃ പാദൗ വിശ്വാത്മകഃ സദാ |
അന്യാനി യാനി ചാംഗാനി രക്ഷേന്മേ സര്വതോ ഗുരുഃ || 5 ||

ഫലശൃതിഃ
ഇത്യേതത്കവചം ദിവ്യം ത്രിസംധ്യം യഃ പഠേന്നരഃ |
സര്വാന് കാമാനവാപ്നോതി സര്വത്ര വിജയീ ഭവേത് ||

|| ഇതി ശ്രീ ബൃഹസ്പതി കവചമ് ||

Web Url: http://www.vignanam.org/veda/bruhaspati-kavacham-guru-kavacham-malayalam.html